Икономическата комисия за Европа на ООН (ИКЕ/ООН), се смята, че продуктите съответстват на общия пазарен стандарт.
 2. Специфичните пазарни стандарти, посочени в член 113, параграф 1, буква б) от Регламент (ЕО) No 1234/2007, са изложени в част Б от приложение I към настоящия регламент по отношение на следните продукти:
 а)
 ябълки,
 б)
 цитрусови плодове,
 в)
 киви,
 г)
 салати, къдраволистна ендивия и широколистна ендивия,
 д)
 праскови и нектарини,
 е)
 круши,
 ж)
 ягоди,
 з)
 сладки пиперки,
 и)
 десертно грозде,
 й)
 домати.
 3. За целите на член 113а, параграф 3 от Регламент (ЕО) No 1234/2007 „държател“ e всяко физическо или юридическо лице, което е във физическо притежание на съответните продукти.
 Член 4
 Изключения и освобождаване от прилагането на пазарни стандарти
 1. Чрез дерогация от член 113а, параграф 3 от Регламент (ЕО) No 1234/2007 за следните продукти не се изисква да съответстват на пазарните стандарти:
 а)
 при условие че са ясно обозначени с думите „предназначени за преработка“ или „за храна на животни“ или друго еквивалентно съчетание от думи, продуктите, които са:
 i)
 предназначени за промишлена преработка, или
 ii)
 предназначени за храна на животни или друга нехранителна употреба;
 б)
 продуктите, предлагани на потребителите за тяхно лично ползване в самото стопанство на производителя;
 в)
 продуктите, признати в решение на Комисията, взето по искане на държава-членка в съответствие с предвидената в член 195, параграф 2 от Регламент (ЕО) No 2/1234 процедура, като продукти от определен регион, които се продават в мрежата за търговия на дребно на този регион за целите на утвърдено традиционно местно потребление;
 г)
 продукти, които са били почистени или нарязани и по този начин са станали „готови за консумация“ или „готови за кулинарна употреба“;
 д)
 продуктите, предлагани на пазара като годни за консумация кълнове, след покълване на семената на растения, класифицирани като плодове и зеленчуци съгласно член 1, параграф 1, буква и) и част IX от приложение I към Регламент (ЕО) No 1234/2007.
 2. Чрез дерогация от член 113а, параграф 3 от Регламент (ЕО) No 1234/2007 за следните продукти не се изисква да съответстват на пазарните стандарти в даден производствен район:
 а)
 продуктите, които се продават или доставят от производителя до местата за подготовка и опаковане или до складовите съоръжения, или се транспортират от неговото стопанство до подобни места; и
 б)
 продуктите, които се транспортират от складовите съоръжения до местата за подготовка и опаковане.
 3. Чрез дерогация от член 113а, параграф 3 от Регламент (ЕО) No 1234/2007 държавите-членки могат да освободят от специфичните пазарни стандарти продуктите, предлагани за продажба на дребно на потребителите за тяхно лично ползване и етикетирани с надпис „продукт, предназначен за преработка“ или с друго еквивалентно съчетание от думи, и продуктите, предназначени за преработка, различни от посочените в параграф 1, буква a), подточка i) от настоящия член.
 4. Чрез дерогация от член 113а, параграф 3 от Регламент (ЕО) No 1234/2007 държавите-членки могат да освободят от пазарните стандарти продуктите, които се продават за лична употреба директно от производителя на крайния потребител на пазари, запазени само за производителите в даден производствен район, определен от държавите-членки.
 5. Чрез дерогация от член 113а, параграф 3